**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL UAB „KATARAKTA“ ATLEIDIMO NUO PATALPŲ NUOMOS MOKESČIO**

2020 m. rugsėjo 21 d. Nr. 34-522

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 punktu ir atsižvelgdama į UAB „Katarakta“ 2020-04-22 prašymą „Dėl nuomos mokesčio sustabdymo“, Lazdijų rajono savivaldybės taryba nusprendžia:

1. Atleisti UAB „Katarakta“ karantino laikotarpiu nuo nuomos mokesčio:
   1. už 4 m2 ploto patalpas pagal Lazdijų rajono savivaldybės materialiojo turto nuomos sutartį Nr. 2016-08-09/37-66;
   2. už 185,48 m2 ploto patalpas pagal Lazdijų rajono savivaldybės materialiojo turto nuomos sutartį Nr. 2017-06-01/37-46.
2. Įpareigoti Lazdijų rajono savivaldybės administraciją perskaičiuoti nuomos mokestį už 1 punkte nurodytas patalpas už laikotarpį nuo 2020 kovo 16 d. iki 2020 m. birželio 15 d.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Šarūnė Dumbliauskienė, tel. 8 613 80 879

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL UAB „KATARAKTA“ ATLEIDIMO NUO PATALPŲ NUOMOS MOKESČIO“**

**AIŠKINAMASIS RAŠTAS**

2020 m. rugsėjo d.

Lazdijų rajono savivaldybės tarybos sprendimo projektas „Dėl UAB „Katarakta“ atleidimo nuo patalpų nuomos mokesčio“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 punktu ir atsižvelgiant į UAB „Katarakta“ 2020-04-22 prašymą „Dėl nuomos mokesčio sustabdymo“,

***Šio sprendimo projekto tikslas*** – atleisti UAB „Katarakta“ karantino laikotarpiu nuo patalpų nuomos mokesčio.

Lietuvos Respublikos Vyriausybei nuo 2020 m. kovo 16 d. paskelbus karantiną, UAB „Katarakta“ buvo uždrausta nuomojamose patalpose vykdyti veiklą, todėl išnuomotomis patalpomis visą karantino laikotarpį nebuvo naudojamasi. 2020 m. balandžio 22 d. UAB „Katarakta“ pateikė prašymą „Dėl nuomos mokesčio sustabdymo“, kuriame prašo sustabdyti patalpų nuomos mokesčio mokėjimą. Kadangi už karantino laikotarpį patalpų nuomos mokestis jau paskaičiuotas, todėl siūloma įpareigoti Lazdijų rajono savivaldybės administraciją perskaičiuoti patalpų nuomos mokestį už laikotarpį nuo 2020 kovo 16 d. iki 2020 m. birželio 15 d.

Perskaičiavus mokestį, UAB „Katarakta“ būtų atleista nuo patalpų nuomos mokesčių iki 405 eurų už laikotarpį nuo 2020 kovo 16 d. iki 2020 m. birželio 15 d.

***Kaip šiuo metu yra sprendžiami projekte aptarti klausimai***­ – šiuo metu nuomos mokestis už patalpas yra skaičiuojamas pagal Lazdijų rajono savivaldybės materialiojo turto nuomos sutartį Nr. 2016-08-09/37-66 –15 eurų/mėn. ir pagal sutartį Nr. 2017-06-01/37-46 – 120 Eur/mėn.

***Kokių pozityvių rezultatų laukiama*** – atleidus nuo patalpų nuomos mokesčio, bus suteikta mokestinė lengvata smulkaus verslo subjektui.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – Lazdijų rajono savivaldybės biudžetas negaus iki 405 Eur pajamų iš patalpų nuomos.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.